Na temelju članka 74. stavka 1. Zakona o komunalnom gospodarstvu ("Narodne novine" broj 68/18, 111/18 i 32/20) vijeće Općine Bol je na 3. sjednici održanoj dana 23. svibnja 2024. godine donijelo

**ODLUKU O PRIHVAĆANJU IZVJEŠĆA O IZVRŠENJU PROGRAMA**

**ODRŽAVANJA KOMUNALNE INFRASTRUKTURE ZA 2023. GODINU**

**Članak 1.**

U 2023. godini od komunalne naknade je uprihođeno **505.408,42 eura**. Komunalnom naknadom je financiran program održavanja komunalne infrastrukture i to:

Za održavanje **nerazvrstanih cesta** potrošeno je **17.971,91 eura** (poljski putevi, saniranje asfaltnog ili betonskog plašta).

Za održavanje **javnih površina na kojima nije dopušten promet motornim vozilima** potrošeno je **91.997,47 eura** (čišćenje površina javne namjene, pranje javnih površina, čišćenje plaža, ograde, rešetke, rukohvati, montaža i demontaža stolova, popravak ulica i komunalne opreme).

Za održavanje **javnih parkirališta** potrošeno je **590,65 eura** (nabavka, ugradnja i održavanje opreme za javna parkirališta).

Za održavanje **javnih zelenih površina** potrošeno je **51.246,26 eura** (košnja, obrezivanje, sadnja i održavanje parkova).

Za održavanje **građevina, uređaja i predmeta javne namjene** potrošeno je **26.974,65 eura** (održavanje i popravci javnih zdenaca, javnog zahoda, spomenika i skulptura, prometnih znakova).

Za održavanje **javne rasvjete** potrošeno je **32.949,73 eura** (održavanje kandelabera, konzola i kabela javne rasvjete, redovna zamjena rasvjetnih tijela).

Za održavanje **groblja i krematorija unutar groblja** potrošeno **8.767,61 eura** (čišćenje i izmjena nekoliko nadgrobnih ploča na općinskim ukopnim mjestima).

Za održavanje **građevina namijenjenih obavljanju djelatnosti javnog prijevoza** potrošeno je **1.399,94 eura** (održavanje, popravci i čišćenje nadstrešnica, održavanje i čišćenje čekaonice i biljetarnice)**.**

Za održavanje **građevina javne odvodnje oborinskih voda** potrošeno je **5.497,71 eura** (slivnici i potoci, fugiranje i uređenje potoka).

Za održavanje **javnih zgrada u vlasništvu ili korištenju Općine Bol** potrošeno je **15.080,17 eura** (održavanje Doma staraca, održavanje općinskih stanova, održavanje zgrade kina, održavanje poslovnih prostora u vlasništvu općine). *Iznos od 58,40 eura se odnosi na program i aktivnost Centra za kulturu, a 272,69 eura na program i aktivnost Općinske knjižnice "Hrvatska čitaonica".*

Za održavanje **ostale komunalne infrastrukture** je ukupno potrošeno **218.229,05 eura**.Za održavanje *ostale komunalne infrastrukture* potrošeno je *143.603,65 eura* (uređenje šetnice Zlatni rat, nabavljena stabla murve\_tamarisa, konzervatorsko, restauratorski radovi na Krojevim skalinama, radovi na kanalizaciji Mali rat, izmještanje ukopanih kontejnera u Murvici, uređenje armirano betonskog puta Gornje Podbarje, rušenje i izrada nove armiranobetonske podloge u Zagrebačkoj ulici, nabavljene kante). Za održavanje *poljskih puteva* potrošeno je *0,00 eura*. Za *održavanje plaža* potrošeno je *68.858,64 eura* (nadohrana plaže Martinica i Benačica, čišćenje i održavanje plaže Zlatni rat). Za *usluge tekućeg i investicijskog održavanja postrojenja i opreme* potrošeno je *5.766,76 eura* (servis printera, računala, klima uređaja, održavanje centra za kulturu i dječjeg vrtića). *Iznos od 2.945,85 eura se odnosi na program i aktivnost Centra za kulturu Općine Bol (357,11 eura) i Dječji vrtić "Mali princ" (2.588,74 eura).*

**Članak 2**.

Za program održavanja komunalne infrastrukture u 2021. godini potrošeno je ukupno **470.705,15 eura**.

**Članak 3.**

Ova Odluka stupa na snagu osmog dana nakon objaveu Službenom glasniku Općine Bol.

Bol, 24. lipnja 2024. godine

PREDSJEDNICA OPĆINSKOG VIJEĆA

NATAŠA PALEKA JAKŠIĆ